IH HÀ FH 


no U W 


di Finans 
q y Cultura 
Comision Celebracion Dianan Nacional 


JINGLE 


= Auba, Oyo di nbs Un 


Composicion y Areglo: Cantante: 


Rygel Isabella Jetzenia Martines 


Un Produccion di: 
Ministerio di Cultura y Comision 
Celebracion Dianan Nacional 


14540 


I 
| ma 


Aruba, Orguyo di Nos Tur 


ia 18 di maart, Aruba ta celebra nos dia 

nacional, Dia di Himno y Bandera. Min- 

isterio di Cultura y Comision Celebra- 

cion Dianan Nacional CCDN un biaha 
mas a prepara un bunita programa pa celebra e 
48 aniversario di nos Himno y Bandera. E lema di 
e aña aki ‘Aruba, Orguyo di nos tur’. 


Diadomingo, 17 di maart lo tuma luga e Mani- 
festacion Cultural enconexion cu nos celebracion 
di Dia di Himno y Bandera, Minister di Cultura ta 
invita henter comunidad pa ban topa un biaha 
mas riba Plaza Libertador G.F. Betico Croes. E 
evento lo inicia pa 6 or di atardi cu Feria di ben- 
ta di cuminda, cos dushi y artesano. Pa 7 or di 
anochi lo inicia cu presentacion di nos artistan- 
an cu canto y baile. Pa 8 or e programa oficial 
ta cuminsa cu Himno di Aruba, sigui pa discurso 
di Minister di Cultura. Despues lo continua cu 
presentacion di ganadonan di Festival Un Can- 
to pa Aruba su Himno y Bandera. Tur esakinan 
pa prepara y hinca a publica den ambiente pa e 
mahestuoso show cultural dedica na nos Dia di 
Himno y Bandera. E publico lo por mira riba es- 
cenario un espectulo yena di creacion caminda 
nos talentonan local di canto y teatro, gruponan 
di baile y cu musica di un orkesta bou encargo di 
e maestro Danny Koolman. 


Dialuna, 18 di maart riba Nos Dia Nacional, Dia di 
Himno y Bandera, comunidad ta keda invita pae 
Acto Protocolar riba Plaza Libertador G.F. Betico 
Croes. E mainta aki ta inicia cu yegada di manda- 
tario- y invitadonan, mientras cu lo tin presenta- 
cion musical. 


Na momento cu Gobernador di Aruba yega, 
lo inicia cu e ceremonia protocolar, cu Himno 
di Aruba, un momento di reflexion, discurso 
di Prome Minister di Aruba Sra. Evelyn Wev- 
er-Croes, ganado Poeta di Patria y despues lo 
continua cu aubade presenta pa un coro forma 
pa muchanan di scol basico di pariba di brug, 
kende lo wordo acompana pa un grupo musical 
United Melodies dirigi pa Eltienne Yarzagaray. 


Despues di e parti protocolar di dia 18 di maart, 
lo ta sigui e desfile di nos gruponan uniforma di 
scout, gubernamental, deportivo y cultural pa 
asina clausura e programa di mainta di celebra- 
cion di Dia di Himno y Bandera na Plaza Liberta- 
dor G.F. Betico Croes. 


Pa locual ta celebracion den Barionan, e aña aki 
tin mas di 35 evento na diferente parti di nos 


isla, pa cual tambe ta invita comunidad pa asisti. 
E calendario di lista di eventonan enconexion cu 
Dia di Himno y Bandera lo wordo publica den 
medionan di prensa y social. 

Por ultimo Minister di Cultura Xiomara Maduro 
hunto cu Comision Celebracion Dianan Nacional 
ta invita henter comunidad pa celebra nos Dia 
di Himno y Bandera, den un forma grandioso 
y asina nos honra nos simbolonan di identidad 
cual ta nos himno y bandera., pasobra Aruba ta 
orguyo di nos tur. 

Minister Xiomara Madurota felicita ganadonan di Festival 


“Un canto pa Aruba su Himno v Bandera” 


ategoria Infantil-Hubenil 


iasabra a toca turno na e Festival Un 

Canto pa Aruba su Himno y Bandera 

categoria Infantil y Hubenil. Cu un Plaza 

Libertador Betico Croes yen di publico a 
tuma luga e festival di nos mucha- y hobennan. 
Un exitoso y grandioso festival cu a conta cu un 
participacion di 28 participante y 10 agrupacion 
musical. 


Un biaha mas Minister Xiomara Maduro tabata 
presente pa brinda sosten y apoyo na tur can- 
tante. Despues cu e resultado tabata conoci, 
Minister Maduro tabata tin e honor pa por a en- 
trega premio na e ganadonan di e festival. 

E resultado di e festival Un Canto pa Aruba su 
Himno y su Bandera Infantil y Hubenil 2024 ta- 
bata lo siguiente: 


Categoria 4-6 ana: 

Ganado absoluto: Mirlaine Vis 
Titulo: Den mi truck 

Compositor: Veloushka Krozendijk 
Areglista: Elton Trimon 


Di dos luga: Zilah Geerman 

Titulo: Canta cu alegria 

Compositor: Jhon Freddy Tobon Montoya 
Areglista: Dimitri Frans - Johnny Scharbaay 


Di tres luga: Livaya Escalona 
Titulo: Ay ban zwaai 
Compositor: Erick Escalona 
Areglista: Amado Rosina 


Categoria 7-9 afia: 

Ganado Absoluto: Hailey Koolman 
Titulo: Arikok 

Compositor: Gino Panneflek 
Areglista: Gino Panneflek 


Di dos luga: J-Vyón Besselink 
Titulo: Aruba ban planta 
Compositor: Lurena Schwengle 
Areglista: Rygel Isabella 


Di tres luga: Jaymerson Kelly 
Titulo: Muchanan ban goza 


Compositor: Jason Kelly 
Areglista: Tico Kelly 


Categoria 10-12 ana: 
Ganado Absoluto: Kitai de Jongh 
Titulo: Sabi mane' don shoco 
Compositor: Zulaika Geerman 
Areglista: Zulaika Geerman 


Di dos luga: Ishem Howell 
Titulo: Cadushi, siña mi 
Compositor: Sidney Simoons 
Areglista: Elton Trimon 


Categoria 13-17 afia: 

Ganado Absoluto: Gismary Linarez 
Titulo: Si mi bos ta di Dios 
Compositor: Lurena Schwengle 
Areglista: Raul Piar 


Di dos luga: Reanne Ras 

Titulo: Sigui e pasonan 

Compositor: Jhon Freddy Tobon Montoya 
Areglista: Raul Piar 

i : Lizienne Webb 
Titulo: Pa bo 
Compositor: Lurena Schwengle 
Areglista: Johnny Scharbaay 


Masha pabien na tur e ganado, finalista, par- 
ticipante, compositor, areglista y mayor pa un 
grandioso y exitoso festival. Tambe un pabien y 
danki na pa organisa e festival infantil y hubenil 
Minister di Cultura Xiomara Maduro ta gradici y 


felicita Comision Promove Cultura pa organisa 
un bunita festival Infantil y Hubenil. Un bes mas 
masha danki na tur esnan cu tabata tin tent pa 
ofrece nos cuminda crioyo, cos dushi y artesa- 
nia. Danki tambe na tur cu a coopera pa haci e 
festival uno exitoso y sin lubida e publico grandi 
cu a bin pa apoya, sostene, biba y engrandece 
nos cultura di Aruba. 


Minister Xiomara Maduro ta felicita ganadonan di Festival 
“Un canto pa Aruba su Himno y Bandera” 


Masha danki na tur cantante, compositor y agrupacion musical 

ruba a conoce composi- 

cionnan nobo dedica na nos 

Pais Aruba. Riba Plaza Liberta- 

dor Betico Croes a tuma luga 
e festival Un Canto pa Aruba su Himno 
y Bandera. E aña aki a participa un total 
11 cantante y un total di 9 agrupacion 
musical cu a haci e festival uno grandi- 
oso y exitoso. 


Minister di Cultura tabata presente 
pa duna sosten y apoyo na tur partici- 
pante. Na final di e anochi e mandatar- 
io tabata tin e honor pa por a entrega 
premio na e ganado maximo di e festi- 
val catergoria adulto. E resultado di e 
festival Un Canto pa Aruba su Himno y 
su Bandera Adulto 2024 tabata lo sigui- 
ente: 


Cancion: Con mi por lubida 
Compositor: Danilo Vrolijk 
Areglista: Jaderick Croes 

Cancion: Un bon Arubiano 
Compositor: Jhon Freddy Tobon Montoya 
Areglista: Migi Boss y lgmar Maduro 


Cancion: Aruba, mi isla, mi cas 
Compositor: Zulaika Geerman 
Areglista: Zulaika Geerman 


Minister di Cultura Xiomara Maduro ta 
gradici y felicita Fundacion Cultural di Festi- 
valnan Folklorico pa organisa un bunita fes- 
tival di adulto. Danki na tur esnan cu tabata 
tin tent pa ofrece nos cuminda crioyo, cos 
dushi y artesania. Un danki tambe na un y 
tur cu a coopera pa haci e festival uno exito- 
so, muy en particular tur participante, musi- 
co, compositor, areglista y e publico grandi, 
danki pa apoya, sostene, biba y engrandece 
nos cultura. 

Minister di Cultura ta felicita tur Poeta pa nan participacion 
naeevento ‘Poeta di Patria dedica na nos Patria stima Aruba 


ecientemente, Minister Maduro di Cultu- 
ra a presencia e evento “Poeta di Patria, 
na unda nos poetanan a deleita e publico 
presente na Fort Zoutman cu nan poema 
dedica na honor di nos Patria Aruba na ocasion 
di e celebracion di nos Dia di Himno y Bandera. 


Tabata un anochi bunita, yena cu talento y cre- 
atividad di nos poetanan local, na unda Minister 
Maduro a tuma un rato pa recorda e poeta sra. 
Nena Ponson cu algun dia pasa a bay descansa 
den brasa di Señor. Sra. Nena semper a deleita 
publico cu su poemanan y su manera unico di 
declama esakinan na honor di Aruba. E man- 
datario a recorda tambe e aporte sin igual di sr. 
Atan Lee kende a cuminsa cu e evento bunita y 
importante aki na ana 2014. 


Ganador absoluto di ‘Poeta di Patria’ a keda den 
persona di sr. John Freddy Montoya cu su poema 
“Ki Bal”. Finalistanan a keda den persona di sra. 
Gilia Croes, sr. Luis Rodulfo, sra. Aurelia Croes y 
sra. Estefana ‘Titi’ Tromp-Gil. Minister Maduro ta 
gradici Comision Celebracion Dianan Nacional, 
Departamento di Cultura y Fundacion Corector 
di Papiamento pa un otro evento ‘Poeta di Pa- 
tria’ exitoso, y ta gradici tur participante pa nan 
aporte pa haci e evento aki uno grandi un biaha 


» 


nochi culminante durante di e Manifesta- 
cion Cultural , Dia di Himno y Bandera ta- 
bata e presentacion di e show musical cu a 
hiba e nomber “Aruba Orguyo di Nos Tur”. 
Un espectaculo continiendo talento y creativi- 
dad di baile, musica, canto y poema cu a wordo 
scirbi pa e talentoso Edselyn Figaroa y produc- 
cion di studio di Rygel Isabella. E show musical 
aki a wordo acompana en bibo pa e orkesta cul- 
tural bao direccion di e maestro Sr. Danny Kool- 
man. Cada cantante tabata wordo presenta riba 
pantaya pa yiunan di tera cu a sobresali den un 
of otro ramo y cu ta haci nos orguyoso di ta biba 
riba Aruba. Ademas un esce- 
nario yena cu audio, 
visuals y efectonan 
di luz cu a pone nos 
artistananan local 
riba escenario luci y 
briya henter anochi. 

E anochi aki nos a uni 
pa celebra Aruba y a 
refleha nos cultura 
Arubano, recordan- 
do nos historia, nos 
tradicion y nos hen- 
denan pasobra Aruba 
ta orguyo di nos tur. 
Algo diferente e ana 
aki tabata cu prome cu 
cada artista presenta 
un personahe di Aruba 
tabata trece un men- 
sahe riba e pantaya 
riba escenario mane- 
ra e prome a trece un 
grabacion di Harry Croes den feliz memoria, cual 
sigur tabata un momento emocional. A sigui cu 
pa cada presentacion tabata tin diferente perso- 
nahenan reconoci local manera Nen Flores, Karol 
Croes, Gilberto F. Croes, Tica Basha Abou, Clyde 
Harms, Derrel Lampe, Jhon Freddy Montoya, 
Karixon, Antonieta Booi, Vivian Wever, Vivian 
Lampe, Ronella Croes, Maybeline Arends Croes 
y Janine Rodriquez, Kamilah Dammers, Brainer y 
Djondrick y Pastor Andry. 

E show e inicia cu “Fiesta den cunuco” baila pa 
Popcorn Dancers. A sigui e cancion “Mami con- 
tami e storia” den background cual a wordo 
acompaha pa Grupo di Baile Popcorn Dancers. A 
sigui cu e clasico “Cunucu di Seit” acompaña pa 
grupo di baile Popcorn, e hoben Giorvin Angela 
y Guizza Steenvoorde. 


E obra musical aki a conta cu presentacion di 
e gran cantante Rolindo Dortalina, cu a pone e 
popular cancion ‘Aruba awe ta conocil” trece un 
ambiente total riba Plaza Libertador G.F. Betico 
Croes. A sigui un baile di Youth in Action riba e 
ritmo di “Un Bandera tan special”. Chazz Dancers 


FP MASTER FILE 


y 
A= SA 
—— 
a Tr N 


“=>... am 


15 


a baile e cancion “Muchanan Sabi”. Otro cancion 
cu a resona e anochi aki tabata “Aki ta mi cas” 
cu a wordo canta pa Lily Rodgers. HTH a baila e 
cancion di Datapanik “Hende di tur hende”. 


Jerrino Ridderstap a presenta “Danki Papa Dios” 
un bunita interpretacion di gratitud cu a wordo 
acompaña cu baile di e Grupo Dazzlings Danc- 
ers. E grupo di baile Chazz Dancers a presenta 
un baile riba e cancion “Mi Aruba”. Otro talento 
local cu a luci riba tarima tabata Ginno Panne- 
flek presentando un baile riba e cancion “Esun di 
mas Bunita” cu a wordo acompana pa un show 
di “Youth in Action”, a sigui presentacion di Club 
di Movimiento, poesia “Dushi Hende” decla- 
ma pa Joan Danies - Poesia "Dushi hende" riba 
cancion wals “Preciosa”. E bunita voz di Raquel 
Lampe interpretando e cancion “Nos ta dushi 
hende” a lanta e sentimento y orguyo di ta aru- 
biano. The Popcorn Dancers a presenta un Pot- 
pourri, Aruba Mix. 


E dou Jerwin Hernandez y Zaina Falconi a bri- 
ya riba escenario di e cancion “Aruba ta bida”. 
E cancion ‘Loke ta di nos” a wordo baila pa 

Porcorn Dancers. Un bi- 
aha mas nos artista Mitch 
Almary a capta e aten- 
cion di e publico cu e can- 
cion "Agente di Paz, cu a 
wordo acompafia pa e 
bailarina di Club di Movi- 
miento y studiantenan di 
Scol pa Polis. E diferente 
cantante, poeta y gru- 
ponan di baile a recorda 
nos ken nos t, di unda 
nos ta bin y na unda nos 
ta bay. 


E show a culmina cu e 
presentacion di un pot- 
pourri di Carnaval pre- 
senta pa Rodrick "Rocco" Franken, Ganado di 
Groovy Soca 2024, sigui pa Carl "Galloway Jr." 
Roosberg, Ganado di Power Soca 2024 y e leg- 
endario Claudius "Mighty Talent" Philips, kend- 
enan hunto a presenta un show fantastico y es- 
pectacular cu a pone plaza Betico Croes den un 
ambiente di fiesta celebrando nos Dia Nacional. 
Dia di Himno y Bandera. Nos por ta orguyoso di 
nos hendenan, e anochi di Manfestacion Cultur- 
al a uni artistanan di nos Pais cu comparti nan 
creatividad y talento pa nos pueblo por a disfru- 
ta di esaki, e ta orguyo di nos tur, pasobra nos tur 
den union ta forma e patria cu Aruba dushi tera. 

Danki na tur artista, cantante, poeta, musico, 
personahe local, coreografo, bailado, hoben, 
compositor, areglista, diseñador, videografo, 
tecnico di sonido y luz, pa nan dedicacion y es- 
fuerso pa brinda Aruba un Manifestacion Cultur- 
al digno, grandioso y espectacular. Nos por mira 
con orguyoso Aruba ta biba su Cultura, nos ta 
orguyoso di nos hendenan. 

SHOW MUSICAL 
ARUBA, ORUGUYO DINOS 


Maestro di Ceremonia: 
Nen Flores 


Himno di Aruba interpreta pa: 
Robert JeanD'or 


Bandera di Aruba: 
Brainer Lampe, Disjonrick Jacobs, 
Gerald Moreta 


Entrada di Bandera: 
Seleccion U14 Damas 


Nos Orguyonan: 

Harry Croes, Karol Croes, Gilberto 
F. Croes Ill, Faritah "Tica" Luidens, 
Clyde Harms, Kamilah Dammers, 
Brainer Lampe, Disjonrick 
Jacobs, Derrel Lampe, Jhon 
Freddy Montoya, Genard Karixon 
Mohamed, Pastor Andry, Antonieta 
Booi, Vivian Wever, Vivian 

Lampe, Ronella Croes, Maybeline 
Arends-Croes, Janine Rodriguez 


Gruponan di Baile: 

Popcorn Dancers, Youth in Action 
The Chazz Dancers, Haus of The 
Heartbeats Dance Group, Club di 
Movimiento, Dazzling Dancers 


Grupo Uniforma: 
Cuerpo Policial Aruba 


Poeta: 

Joan Danies 

Poema Titula: Nos ta dushi hende 
Luis Rodulfo 

Poema Titula: Aruba, Nos Orguyo 
Di 3 luga Poeta di Patria 2024 


Produccion di Studio: 
Titulo: Danki Harry Croes 
Compositor: Edselyn Figaroa 
Areglista: Rygel Isabella 
Cantante: Jetzenia Martines 


Banda Musical: 

Director Musical/Piano: Danny 
Koolman 

Bass Guitar: Diego Henriquez 
Cuarta: Joselito Croes 

Guitara: Heidy Middendorp 
Viool: Omar Kock 

Synthesizer: Otmar Manuela 
Trompet: Roderick Albus, Faroud 
Henriquez 

Trombon: Franklin Giel 

Conga: Neohmar Maduro 
Drums: Julius Martines 
Timbal/Percussion: Ritchel Giel 
Percussion: Jerryk Agunbero 
Coro: Rodney Besselink, Arianne 
Westerburger, Jerusha Arends 


Cantantenan: 

Rolindo Dortalina 

Titulo: Aruba awe ta conoci 
Compositor: Rolindo Dortalina 
Areglista: Franklin Granadillo 


Lily Rodgers 

Titulo: Aki ta mi cas 
Compositor: Lurena Schwengle 
Aregista: Raul Piar 


Jerrino Ridderstap 

Titulo: Danki Papa Dios 
Compositor: MichelAngelo Koolman 
Areglista: Claudius Philips, Elton 
Trimon 


Gino Panneflek 

Titulo: Esun di mas bunita 
Compositor: Kailo Vrolijk y Gino 
Panneflek 

Areglista: Danny Koolman y Gino 
Panneflek 


Raquel Lampe 

Titulo: Nos ta dushi hende 
Compositor: Danilo Vrolijk 
Areglista: Hubert Thiel 


Jerwin Hernandez & Zaina Falconi 
Titulo: Aruba Ta Bida 

Compositor: Ronwayne Kock 
Areglista: Denny Loefstop 


Mitch Almary 

Titulo: Agente di Paz 

Compositor: Edselyn Figaroa y John 
Freddy Montoya 

Areglista: Michael Odor 


Claudius Philips 

Titulo: Wave IT 

Compositor: Claudius Philips 
Areglista: Claudius Philips 


Ganado Groovy Soca 2024 
Rodrick Franken 

Titulo: Come Together 
Compositor: Claudius Philips 
Areglista: Claudius Philips 


Ganado Power Soca 2024 
Carl "Galloway Jr." Roosberg 
Titulo: Mash Up 

Compositor: Carl Roosberg Jr. 
Areglista: Rod Benjamin 


Ganado Absoluto Categoria 13-17 
Gismary Linarez 

Titulo: Si mi bos ta di Dios 
Compositor: Lurena Schwengle 
Areglista: Raul Piar 


Ganado Absoluto Categoria Adulto 
Edward van der Biezen 

Titulo: Con mi por lubida 
Compositor: Danilo Vrolijk 
Areglista: Jaderick Croes 


Coordinado General: 

Xavier Maduro 

Produccion Visual: 

Povi-Tree / Levy Geerman 
Coordinado di Baile y Presentacion: 
Jeanissa Maduro 

Coordinacion di Escenario: 
Jeanissa Maduro, Marylou 
Hermans y Mieckey Gravenhorst 
Storia musical skirbi pa: 
Edselyn Figaroa 


Danki na: 

DEPARTAMENTO DI CULTURA 
UNOCA 

ATA 

SETAR 

ARUBA AIRPORT 

ELMAR 

UTILITIES ARUBA 

WEB 

HIGH PERFORMANCE 


Un Produccion di: 
Ministerio di Cultura y Comision 
Celebracion Dianan Nacional 

Durante Manifestacion Cultural 


urante e Manifestacion Cultural cu a 

tuma luga dia 17 di maart, en conex- 

ion cu Celebracion di Dia di Nos Himno 

y Bandera, Minister-President Even- 
lyn Wever-Croes y Minister Xiomara Maduro di 
Cultura a haci entrega di e bandera oficial cu a 
wordo hisa durante e Acto Protocolar riba Plaza 
Libertador Betico Croes. 


E bandera, cu ta simbolo di unidad, cultura y her- 
encia di nos Pais, a ser entrega na lider di Scout 
Aruba, Sr. Mariano Thiel. Cu e gesto aki, Sr. Thiel 
a ser honra cu e responsabilidad di ricibi e ban- 
dera for di man di ambos mandatario. Esaki a 
pone enfasis riba e respet y confiansa deposita 
den su persona y Scout Aruba, reconociendo 
nan dedicacion pa fomenta entre nos hobennan 
e sentido di patriotismo y di duna bek na comu- 
nidad. E momento unico aki a marca inicio di e 
celebracionnan di Dia di Himno y Bandera, un 
dia cu tabata sumamente bunita unda cu pueblo 
henter a sali y celebra nos dia nacional. 


Minister di Cultura, Xiomara Maduro, a expresa 
su admiracion pa e trabou cu Scout Aruba ta ha- 
ciendo, mencionando, ‘E grupo Scout Aruba, 
bou liderazgo di Sr. Mariano Thiel, ta 
ehempel di e balornan di lid- 

erazgo, servicio y comunidad cu ta fundamental 
pa nos identidad Arubano. Entregando nan e 
bandera oficial pa e Acto Protocolar ta un mues- 
tra di nan compromiso pa cu e principionan aki.' 


E Manifestacion Cultural mes tabata un celebra- 
cion unico cu a duna un toke na e Dia di Himno 
y Bandera, unda cu tabata tin diferente present- 
acion di nos talentonan local cu a celebra cul- 
tura, historia, y arte di nos Pais. E anochi aki a 
sirbi como un momento pa reflexiona riba nos 
simbolonan nacional y e unidad cu nan ta rep- 
resenta. 


E eventonan di e aña aki no solamente a con- 
memora nos simbolonan nacional pero tambe 
a reforsa e identidad colectivo y balornan cu ta 
haci nos Pais unico. Minister di Cultura kier a 
extende su mas sincero gratitud na Sr. Mariano 
Thiel y Scout Aruba pa nan rol den e Manifesta- 
cion Cultural, Acto Protocolar y nan esfuersonan 
continuo den formacion di e lidernan di mañan. 

DISCURSO DI MINISTER XIOMARA MADURO DI 


CULTURA NA OCASION DIE MANIFESTACION 
CULTURAL PA CELEBRA DIA DI HIMNO Y BANDERA 2021 


aña aki nos ta celebra cu 48 aña pasa cu 

e bandera di Aruba a bay laira pa prome 

bes bou di tononan di nos Himno ‘Aruba, 

dushi tera’ durante un manisfestacion den 
stadion Wilhelmina. 


Aruba 

Permiti mi scohe algun di e momentonan crucial 
cu nos pais a conoci den pasado na unda Pais 
Aruba a demostra esaki. 

Na aña 1986 nos Libertador Betico Croes a sa di 
uni nos pueblo pa logra Aruba su Status Apar- 
te y duna nos e herment necesario pa desaroya 
como pueblo y Pais. 

Na aña 1985 cu e refineria Lago cu tabata e pilar 
di nos economia a dal cera su portanan, Aruba a 
uni un bes mas y transforma e pilar di economia 
di nos Pais, pa turismo. 

Un otro prueba ta na aña 2020 na momento cu 
COVID19 a bati na nos porta y Aruba a resulta e 
prome Pais den region Caribe cu mas a wordo 
afecta pa e pandemia. Awe despues di cuater 
aña, Aruba ta figura como un di e prome paisnan 
cu ta recuperando satisfactoriamente economi- 
camente y financieramente. 

Esaki a wordo demostra tambe ultimamente den 
rapportnan di evaluacion di organisacionnan im- 
portante internacionalmente manera IMF, CFATF 
y tambe companianan di rating internacional, 
durante cual Aruba a ricibi evaluacionnan hopi 
positivo riba nos economia, finansa y tambe in- 
tegridad financiero. Cu e resultadonan aki Aruba 
ta haya mas credibilidad pa inversionistanan in- 
verti den nos pais. Tur esakinan ta motibonan cu 
ta haci nos orguyoso di nos Pais Aruba. 


Aruba riba tarima internacional 

Nos isla por ta chikito riba mapa mundial, pero 
rico na talentonan local. Hopi yiunan di tera a 
laga Aruba bira conoci den ramo di entre otro 
di beyesa, deporte, ciencia y arte. Nos curason 
ta yena cu orguyo ora nos mira nos bandera di 
Aruba y tende Aruba su nomber resona riba tari- 
manan internacional. 


Nos hendenan 

Mi por menciona hopi mas motibo pa nos sin- 
ti nos orguyoso di nos Pais Aruba, manera nos 
herencia cultural, nos tradicionnan, nos monu- 
mentonan, nos playanan, nos naturalesa, nos 
carnaval, nos stabilidad politico y nos seguridad. 
Pero nos tin algo unico cu ta haci nos Pais spe- 
cial, cu ta NOS HENDENAN. 

Nos hendenan ta e recurso mas importante di 
Pais aki. 

Nos hendenan cu apesar di nos diferencianan, 
sa di uni ora nos Pais mas mester di esaki, paso 

nos stima e pida baranca aki y ta pone tur difer- 
encia un banda na bienestar di nos Pais. 
Arubianonan of esnan cu a scohe pa haci Aruba 
nan hogar, ta biba den union cu otro, trahando 
duro pa progreso di nos Pais, ta e tesoronan di 
Pais Aruba. 

Nos hendenan cu ta trata e turistanan cu cordi- 
alidad y amabilidad. Manera e letranan di nos 
Himno ta bisa: Grandesa di nos pueblo ta su gran 
cordialidad. 

Nos hendenan ta un di e balornan importante 
di Aruba, cu ta haci nos orguyoso di nos patria 
stima. 


Bishita na scolnan 

Den cuadro di preparacion pa e celebracion di 
nos dia nacional, durante henter e siman nos a 
bishita diferente scolnan preparatorio, basico y 
secundario rond di nos isla y tambe nos a presen- 
cia varios actividadnan cultural cu e muchanan y 
hobennan a organisa. Un danki na tur juffrouw, 
meneernan y docentenan cu ta yuda sembra e 
amor pa nos cultura den nos futuro generacion. 
Un otro motibo pa sinti nos orguyoso di Aruba. 


Danki 

Awe nochi ta un anochi pa celebra Aruba, orguyo 
di nos tur! Pa esaki mi kier a gradici Comision 
Celebracion Dianan Nacional y Departamento 
di Cultura pa organisa e Manisfestacion Cultural 
aki cu presentacion di diferente artistanan, tal- 
entonan local cu ta demostra nan amor pa nos 
patria y cultura y tambe un show cu lo bay haci 


un recorido riba tur locual ta pone nos sinti cu 
Aruba ta orguyo di nos tur. Un danki tambe ta 
bay na tur patrocinador cu a contribui cu e even- 
to cultural aki. Un danki special na tur esnan cu 
awe nochi a bin pa duna aporte na nos Manis- 
festacion Cultural pa enrikese nos cultura cu 
benta di cuminda, cos dushi, cos di bebe y tam- 
be artesania. Masha Danki pa engradece nos 
evento cultural. Y sigur un danki pa nos publico 
cu presente y esnan cu ta sigui nos atrabes di nos 
planta nacional. 


Invitacion 

Mas cu claro un invitacion pa asisti mayan 18 di 
maart, nos dia nacional, Dia di Himno y Bandera 
pa 9’or di mainta, durante cual e Acto Protocolar 
lo tuma lugar na unda nos lo brinda honor y res- 
pet na nos Himno y Bandera. 

Bin presencia un bunita programa cu entre otro, 
presentacionnan di diferente ganado di e ‘Festi- 
val Un Canto pa Aruba su Himno y Bandera’, un 
aubade presenta door di nos muchanan di difer- 
ente scol, un bunita desfile di gruponan unifor- 
ma y tambe admira un otro show Aruba, Orguyo 
di nos tur’ cu lo enfoca riba tur locual ta haci Aru- 
ba atractivo pa e turistanan. 

E ana aki nos a registra un rekord di eventonan en 
conexion cu celebracion di Dia Himno y Bandera. 
Laga nos alsa nos bandera, pone nos banderin 
na auto, bisti nos t-shirt, canta nos ‘Himno Aru- 
ba, dushi tera’ cu hopi orguyo y den union di 
famia y amistadnan, bishita e eventonan. Mi ta 
extende un invitacion special na nos bishitante- 
nan di afo, pa haci un recorido rond di nos isla y 
bishita e eventonan y experiencia asina un tiki di 
nos cultura. 


Corda semper cu Cultura, bo tin cu bib’e y cu bo 
participacion nos ta sigui engrandec’e. 


Nos ta hendenan dushi, orguyoso di ta yiu di e 
baranca aki, cu no tin nada pa kibr’e y tampoco 
pa igual’e. 


Publico presente, ban hisa nos banderin, com- 
paña mi y ban bisa hunto: 


“Biba Aruba!” 
“Biba Aruba!” 
“Biba Aruba!” 


Pabien Aruba, un abraso fuerte. 


Pasa un Dushi y Feliz Dia di Himno y Bandera y 
cu Dios sigui drama su bendicion riba nos Pais. 


Ban sigui disfruta di nos anochi cultural. 


DISCURSO 

Discurso di Prome Minister Evelyn Wever-Croes Dia di Himno y Bandera 

ruba, ya for di comienso di maart, por 
a sinti e emocion rond pa cu celebra- 
cion nos dia nacional, nos Dia di Himno 
y Bandera. 18 di maart, Aruba henter 
ta conmemora cu 48 aña pasa Aruba a haya su 
propio himno y su bandera, y cu despues Aruba 
a bira un pais autonomo den Reino Hulandes. 
Manera un costumber, e mainta aki, na Plaza Lib- 
ertador Gilberto Francios ‘Betico’ Croes a tuma 
luga e acto protocolar na unda cu por a disfru- 
ta di diferente discurso y atraccionnan. Prome 
Minister Evelyn Wever-Croes a duna un bunita 

discurso na unda cu el a enfatisa cu “Un pais sin 
su bandera y sin su himno ta un pais sin destino”. 


Presente na e ocacion tawata SE Gobernador di 
Aruba, Señor Alfonso Boekhoudt, Presidentenan 
di Parlamento di Aruba y di Corsou. Miembronan 
di Parlamento di Aruba y di Corsou y consehal- 
nan di Boneiro. Ministernan di Aruba y Corsou. 
Cuerpo Consular. Clero y demas invitadonan. 


“Awe nos ta recorda cu 48 aña pasa, pa prome 
biaha, nos bandera a wordo hisa den stadion 


J 


Guillermo Prospero Trinidad, e tempo ey cono- 
ci como Wilhelmina stadion. Y mesora despues 
nos himno a wordo toca pa prome biaha. 


Y si nos bay un tiki den historia, 48 afia pasa, 
na aña 1976, Gobierno Insular di Aruba a tuma 
e decision cu 18 di maart ta bira nos Dia Nacio- 
nal, esta nos Dia di Himno y Bandera. Pasobra 
Betico Croes (dfm), den cuadro di su vision pa 
concretisa e deseo di nos pueblo, a mira den 
introduccion di himno y bandera, simbolonan 


determinante pa logra trece union den e pueblo 
Arubano. Un union cu a wordo fortifica medi- 
ante e pensamento cu tur esnan cu a nace aki y 
otronan cua bin Aruba y haci e isla aki nan hogar 
y cu ta stima e isla aki, ta Arubiano. Y pasobra Un 
pais sin su bandera y sin su himno ta un pais sin 
destino. 


Den e cuadro aki un Comision di Himno a ser in- 
stitui na januari 1976. Nan tarea tabata pa con- 
seha gobierno si mester haci e cancion popular 
‘Aruba Dushi Tera’ himno nacional di Aruba. E 
cancion aki, di Padu Lampe cu composicion di 
Rufo Wever, tabata hopi popular caba na Aruba 
desde añanan 50. E comision mester a conseha 
gobierno tambe ki sorto di ritmo — sea marcha 
of wals — tin cu wordo uza. E comision den forma 
unanime a vota na fabor di interpretacion di e 
himno den e bunita ritmo di wals. 


Tambe a keda dicidi cu lo añadi un di tres cou- 
plet, di Hubert “Lio” Booi. E di 
tres couplet lo mester a expresa 
e deseo ferviente di nos pueblo e 
tempo ey, e ta bisa: Grandesa di 
bo pueblo ta su gran cordialidad. 
Cu Dios por guia y conserva su 
amor pa libertad. 

Riba e mesun fecha di 21 di janu- 
ari 1976 Gobierno Insular di Aru- 
ba a institui tambe un Comision di 
Bandera cu e tarea pa organisa un 
concurso den pueblo pa un diseño 
di un bandera di Aruba. A drentra 
no menos cu 693 proposicion. Di 
esaki e comision a propone na Ei- 
landsraad, nos bandera: 

Blauw — pa e color di lama, y di 
cielo. Dos strepi geel - oro, aloe, 
industria y turismo. Ariba un strea cora di 4 pun- 
ta — cora pa e sanger di indian y e 4 puntanan 
pa e 4 idiomanan cu nos ta papia. Y rand blanco 
rond di e strea — pa nos playanan bunita. 


Riba dia 16 di maart 1976 Eilandsraad a aproba 
‘Aruba Dushi Tera’ como himno oficial di Aruba, 
y aaproba e diseño di e bandera oficial di Aruba. 
Y dos dia despues, esta 18 di maart 1976, e acto 
oficial a tuma luga, caminda a proclama oficial- 
mente nos Himno y Bandera y esaki den presen- 
cia di miles di nos ciudadanonan. 


Ami tabata un di e ciudadanonan ey, e tempo ey 
mi tabata un mucha di 9 aña. Mira nos bandera 
wordo hisa pa prome biaha, y scucha e himno pa 
prome biaha como himno, a haci un impresion 
grandi riba mi, un impresion cu ta keda cu mi 
cada biaha cu mi mira nos bandera wordo hisa, y 
scucha e himno wordo toca y canta. 


Pero e ta un experiencia aun mas emocionante, 

ora mi mira nos muchanan experiencia e mesun 
sensacion. Ya desde cuminsamento di e luna aki 
nos tur por a sinti caba e vibracion pa loke ta e 
celebracion di nos Dia Nacional. E festivalnan di 
canto y poesia cu composicionnan y interpreta- 
cionnan sumamente bunita reflehando e amor 
pa nos pais; e ferianan cultural rond di henter 
nos isla; e marcha cultural di St Paulus School 
den cayanan di San Nicolas siman pasa diabier- 
na; e manifestacion cultural ayera nochi aki na 
Plaza Betico Croes cu un explosion di creatividad, 
innovacion y amor pa nos patria. Den nomber di 
Gobierno di Aruba mi ta gradici tur esnan cu a 
haCi tur e eventonan aki asina exitoso. 


E aña aki, cu colega ministernan y parlamenta- 
rionan nos a bishita mas di 20 scol y nos por a 
mira y experiencia con nan ta prepara pa e cel- 
ebracion di nos dia di Himno y Bandera. Na for- 
ma sumamente bunita nos muchanan ta siña 

tocante nos himno, nos bandera, nos historia, 
nos cultura, y na forma hopi creativo nan mes 
ta participa activamente na esaki. Un biaha mas 
mi ta gradici nos maestronan, mayornan y alum- 
nonan pa esaki. 


Y mi por a mira pa mi mes, ki impresion hisamen- 
to di nos bandera y cantamento di nos himno tin 
riba nos muchanan na e scolnan cu mi a bishita, 
y mi por segura boso cu e impresion ey lo keda 
cu nan pa semper, unda cu nan bay den mundo, 
e amor pa Aruba lo tey. 


Y ta hopi importante pa incluca den curason di 
nos muchanan desde jong, e amor pa nos dushi 
Aruba, pasobra e ora nos sa cu ora yega nan tur- 
no, nan lo cuida y stima e pida baranca aki, mes 
of mas hopi cu nos ta stim'e. 


Nos himno y nos bandera ta simbolonan di nos 
libertad. Y esaki tabata un deseo ferviente di nos 
pueblo na aña 1976, ora ainda e pueblo di Aruba 


no tabata sa cu 10 aña despues nos lo tin nos 
Status Aparte. Libertad ta un palabra significante 
pa tur pais na mundo cu den nan historia a biba 
y hiba un lucha a base di sanger, sodo y lagrima 
pa por a logra e ideal aki. Tin paisnan cu na e 
momentonan aki ta luchando pa conserva nan 
libertad. 


REFLEXION RIBA RESILIENCIA DI NOS PUEBLO 
Aruba tambe a hiba su bataya pa libertad, y esaki 
a ser realisa danki na e union di e pueblo Aruba- 
no. Un union caminda no ta reina division basa 
riba rasa, genero, color politico, districto, status 
economico etc. Nos a prueba cu un pueblo uni 
hamas por ser hundi. Y nos a demostra esaki 
varios biaha den historia di nos pais, desde nos 
Status Aparte 38 aña pasa. 


Ultimo tabata e pandemia mundial Covid-19, 
cu tabata tin un impacto devastador pa Aruba, 
tipifica pa hopi perdida, perdida di 
bida, perdida di entrada, perdida di 
negoshi. Sinembargo un biaha mas, 
nos a uni como un solo pueblo, y 
lucha pa saca nos pais padilanti. Y 
danki na e esfuerso conhunto di tur 
ciudadano di nos pais, awe Aruba ta 
mustra un recuperacion impresion- 
ante, cu crecemento economico 
stabil danki na crecemento di nos 
turismo, cu finasas publico respons- 
able y sostenible, cu pa di dos aña 
ta mustra surplusnan financiero, cu 
desempleo mas abou den ultimo 20 
añanan. 


Nos no ta ainda caminda cu nos 
mester ta, pero nos ta riba e bon ca- 
minda, y e tempo nos dilanti lo en- 
foca riba traduci e progreso aki den 
bienestar den cada hogar; nos lo concentra riba 
diversifica nos economia y nos lo enfoca riba e 
reformanan pa haci Aruba un pais mas fuerte y 
mas resiliente. 


Awe riba nos Dia Nacional, ban reconfirma nos 
compromiso pa sigui traha, den union, pa realisa 
e obhetivo y causanan noble pa nos dushi Aruba. 


Mi ta gradici Comision Celebracion Dianan Na- 
cional y colega Minister di Cultura Xiomara Mad- 
uro, pa organisa e evento cultural di ayera nochi 
y eacto protocolor di awe mainta, y tur esnan cu 
a y ta haci e celebracionnan aki un exito. 


Pueblo Arubano, ban celebra awe den grandi 
nos Dia Nacional. Hisa bo bandera cu orguyo, 
pasobra awe nos ta un pais autonomo den Rei- 
no Hulandes cu nos propio simbolonan di union 
y libertad. Pabien pueblo di Aruba cu nos gran 
dia! Cu Dios Todopoderoso sigui bendiciona nos 
pais Aruba”. 


Coro di Muchanan di Scol Basico di San Nicolas a luci y Gruponan uniforma a marcha cu yen di orguyo 


ia di Himno y Bandera, 18 di maart a 

tuma luga e ceremonia di Acto Proto- 

colar dilanti Plaza Libertador G.F. Bet- 

ico Croes. Un mainta caminda a duna 
honor y respet na nos simbolonan nacional, nos 
Himno y Bandera. 


Despues cu invitadonan a yega y a wordo asig- 
na nan asiento, e maestro di ceremonia Jenni- 
ree Dirkz a anuncia yegada di Griffier Suplente 
di Parlamento, Secretario di Conseho di Min- 
ister, Mandatarionan, Presidente di Parlamen- 
to di Aruba y demas dignatarionan di exterior, 
Corsou y Bonaire. Su Excelencia Gobernador di 
Aruba Sr. Juan Alfonso Boekhoudt y su distingui- 
do esposa, a wordo ricibi pa Minister di Finansa 
y Cultura Sra. Xiomara Maduro, anfitriona di e 
evento hunto cu e comision di recepcion forma 
pa miembronan di Comision Celebracion Dianan 
Nacional. 


Despues cu Su Excelencia Gobernador di Aruba 
a duna permiso, e ceremonia oficial a inicia cu 
entrada di bandera di Aruba door di Scouting 
Aruba y Arubaanse Padvinders Gilde, sigui pa 
presentacion di nos himno di Aruba “Aruba Du- 
shi Tera” interpreta pa coro di muchanan di Scol 
basico di San Nicolas: St. Paulus School, Colegio 
Hilario Angela, Graf van Zinzendorf School, Filo- 
mena College, Colegio Santa Theresita, Scol Ba- 
sico Xander Bogaerts y St. Michael School, cual 
coro a wordo dirigi pa meneer Eltienne Yarzaga- 
ray y acompaña musicalmente pa e agrupacion 
musical Unites Melodies. Reverendo Gilbert Kel- 
ly, a efectua un bunita oracion pa nos pais Aruba 
riba nos Dia Nacional. Despues a continua cu un 
bunita discurso di su excelencia Prome Minister 
di pais Aruba, sra. mr. Evelyna Christina Wev- 
er-Croes na unda cu el a enfatisa cu “Un pais sin 
su bandera y sin su himno ta un pais sin destino”. 


Durante e programa tabata tin presentacion di 
ganado absoluto categoria Infantil 4-6 aña di 
Festival “Un Canto pa Aruba su Himno y Bande- 
ra” infantil, e hobencita Mirlaine Vis cu su can- 
cion titula ‘Den mi truck’. E cancion titula “Cel- 
ebracion” a ser interpreta pa muchanan: Luz 
Gonzalez, Quintin Hasham y Eham York y a wor- 
do acompana pa coro di e muchanan di scolnan 
basico di San Nicolas bou direccion di meneer El- 
tienne Yarzagaray y acompaña musicalmente pa 
e agrupacion musical United Melodies. E ganado 
absoluto categoria Infantil 7 — 9 aña di Festival 
“Un Canto pa Aruba su Himno y Bandera”, Hailey 
Koolman a interpreta su cancion ‘Arikok’. E coro 


P MASTER FILE 


di muchanan di scol tambe a canta e cancion 
“Hisa Bandera”. 


E ganado absoluto di Festival Infantil “Un Canto 
pa Aruba su Himno y Bandera” categoria 10-12 
aña, Kitai de Jongh a interpreta su cancion “Sabi 
mane’ Don Shoco”. Otro cancion cu a wordo pre- 
senta e mainta ki ta “Ban hisa nos bandera” y a 
ser interpreta pa Gianna Concepcion, Zaylee van 
den Berg, Quintin Hasham, Thaheeli Geerman, 
Jizienne Martines y acompana pa e coro di e 
muchanan di scolnan basico di San Nicolas. Ga- 
nado di Poeta di Patria 2024, Jhon Freddy Mon- 
toya a declama su poesia “Ki Bal”. 


Asigui cu presentacion di e coro di muchanan di 
scol basico di San Nicolas cu a presenta e cancio 
titula “Aruba Stim'e”, cu a wordo acompaña pa 
United Melodies y dirigi pa Meneer Eltine Yar- 
zagaray. 

Un momento culminante ta ora cu a presenta e 
show “ Aruba, Orguyo di Nos Tur, un combina- 
con di canto, baile y mensahe. E presentacion a 
trece dilanti “Kico ta haci Aruba asina special den 
wowo di un turista?”. Un show crea y compila pa 
Edselyn Figaroa, canta pa e hoben Jetzenia Mar- 
tines, acompaña pa e grupo di baile “Dazzling 
dancers” bou direccion di Jeanique de Palm. 


Na final nos himno di Aruba a wordo interpreta 
un bes mas pa coro di muchanan di Scol basico 

di San Nicolas: St. Paulus School, Colegio Hilar- 
io Angela, Graf van Zinzendorf School, Filome- 
na College, Colegio Santa Theresita, Scol Basico 
Xander Bogaerts y St. Michael School, cual coro 
a wordo dirigi pa meneer Eltienne Yarzagaray y 
acompaña musicalmente pa e agrupacion mu- 
sical Unites Melodies. Despues a continua cu e 
desfile di gruponan uniforma gubernamental, 
scout, deporte y cultural. E desfile a wordo clau- 
sura cu un show di baile acompaña pa un show 
di Quality Brassband bao direccion di Sr. Gilbert 
Franken y presentacion di diferente trahenan di 
carnaval. 

Un danki ta bay na Gobernador di Aruba y su dis- 
tinguido esposa, mandatario-, miembronan di 
parlamento local y di exterior, representantenan 
di Cuerpo Consular, hefe di departamentonan y 
demas invitado pa nan presencia durante e cere- 
monia di acto protocolar. Danki special tambe na 
tur cu a forma parti di e desfile nos gruponan gu- 
bernamental uniforma, scouting, apg, gruponan 
deportivo y cultural. Un pabien y dankitambe na 
e publico cu a haci acto di presencia na e cere- 
monia. Palabra di danki ta bay na tur invitadonan 
di exterior, Corsou y Bonaire pa honra nos cu nan 
presencia y celebra hunto cu nos, nos Dia di Him- 
no y Bandera. 


Por ultimo un pabien y danki na Comision Cel- 
ebracion Dianan Nacional pa un bunita mainta 
protocolar na honor di nos Dia Nacional, Dia di 
Himno y Bandera. 

Lyonel Dirksz 

Junior Arends 

Jeanine Tujeehut 

Viveca Rincones-Solognier 
Shannon Henriquez 


Xavier Maduro 
Gladys Henricus 


Marlon Rasmijn 
Afranina Henriquez 


Ghislaine Winterdaal 


Kenneth Luidens 
Esmara Martis 


Jhon Franklin Flemming 
Maybeline Arends-Croes 

Aruba, Orguyo di nos tur 


Calendario di evento 15 = 18 mami 2024 


6.00 PM-11.00 PM 
5.00 PM-9.00 PM 


8.15 AM 


9.00 AM-12.00 PM 
10.00 AM 

10.00 AM-6.00 PM 
2.00 PM-10.00 PM 
1.00 PM-9.00 PM 
10.00 AM-6.00 PM 
9.00 AM-1.00 PM 
6.00 PM-11.00 PM 
12.00 PM-6.00 PM 
9.00 AM-1.00 PM 
9.00 AM-3.00 PM 
12.00 PM-6.00 PM 
10.00 AM-6.00 PM 
10.00 AM-3.00 PM 
12.00 PM-6.00 PM 
9.00 AM-2.00 PM 
10.0 AM-3.00 PM 
9.00 AM-4.00 PM 
11.00 AM-2.00 PM 
10.00 AM-6.00 PM 
4.30 PM-7.30 PM 
11.00 AM-4.00 PM 
9.00 AM-5.00 PM 
10.00 AM-2.00 PM 
10.00 AM-2.00 PM 
8.00 AM-4.00 PM 
10.00 AM-3.00 PM 
10.00 AM-8.00 PM 

Feria Cultural 
Festival Di Himno Y Bandera 
Marcha Cultural 


Manifestacion Cultural 
Dog Beachwalk 

Car Show/ Musica 
Bolas Criollas 


Weganan Popular/ Benta Di Cuminda 
Weganan Popular 

Show Musical/ Benta Di Cuminda 
Weganan Popular 

Artesania Y Cultura 

Feria Cultural 

Fiesta Arubiano 

Careda Boto Miniatura 

Wega Popular, Benta Di Cuminda 

Mini Bazaar/ Weganan Popular/Benta Di Cuminda 
Benta Di Cuminda, Baile Y Musica 

Dia Di Famia 

Dia Di Famia 

Benta Di Cuminda Y Exposicion 

Dia Di Famia 

Dia Di Famia 

Exposicion 

Exposicion Flashback Fiesta 

Dino Jump, Robert Thiel Cu Su Banda 
Cuminda Crioyo/ Musica 

Explora Fabrica, Musica, Baile 

Exposicion 

Artesania Local, Cuminda, Rincon Boys y hopi mas 
Benta Di Cuminda Crioyo 

Cuminda Crioyo/ Musica 

Wega Popular/Benta Di Cuminda/ Musica 


Competencia Escolar di: 

Competencia Escolar di Baile: 

ompetencia Escolar di Baile en con- 
exion cu Himno y Bandera “Aruba, 
Orguyo di nos tur” 


Minister di Cultura conhuntamente cu Comi- 
sion Celebracion Dianan Nacional a presen- 
ta e competencia di baile di e Jingle, “Aruba, 
Orguyo di nos tur”, na unda cu scolnan mester 
a crea un baile riba e jingle aki, cu a ser com- 
poni y aregla pa e Hoben talentoso Rygel Is- 
abella y canta pa e hoben Jetzenia Martines, 
e competencia aki a keda den Scol di Prinses 
Amalia Basischool - Klas 4B 


Video: Baile di Scol Ganado 

Baranca fuerte, suela bendiciona. 
Bo tesoro di mas grandi, 
ta e hende cu nos ta. 
Semper amabel, capabel y 
cla pa hunto lora manga 
y defende bo cu nos alma. 
Oh Aruba, pa semper 
nos cuna venera. sond 
Nos ta orguyoso di tur | 
oportunidad pa bisa: - 
ta di Aruba mi ta! 


Komara Maduro’ 


Minister di Finansa y Cultura 


@MinisterXiomaraMaduro f Oy 


Minister di Finansa y Cultura 


